text: жақсы тағылы сарыарқаның оңтүстік бөлігіндегі тау. қарағанды облысы шет ауданы жерінде. жақсы сарысу, қайрақты және жаман сарысу өзендері аралығында бойлық бағытта созылып жатыр. абсолюттік биіктігі 1076 м. ұзындығы қарай 35–40 км, ені 15–20 км. аласа қырқалардан, күмбез және саңырауқұлақ тәрізді көптеген шоқылар мен төбелерден тұрады. оңтүстік беткейі тіктеу, солтүстікке қарай көлбеуленіп жазықты белестерге ұласып кетеді. беткейлері сай-жыралармен тілімденген. девон мен тас көмірдің альбитофир, порфирит жыныстарынан түзілген. қызғылт қоңыр қиыршықтасты топырағында қараған, тобылғы аралас бетегелі-бозды дала өсімдіктері өседі. қысқы мал жайылымы ретінде пайдаланылады.